cometadata/datacite-titles-descriptions-related-identifiers huggingface dataset:
DOI: 10.14457/tu.the.2022.1432
title: การวิเคราะห์การเคลื่อนตัวของกำแพงในงานขุดลึกแบบสามมิติ

description: งานวิจัยนี้ศึกษาเกี่ยวกับการวิเคราะห์พฤติกรรมการเคลื่อนตัวของกำแพงเสาเข็มสำหรับงานขุดลึกในกรุงเทพมหานคร โดยใช้การวิเคราะห์ปัญหาเชิงตัวเลขด้วยวิธีไฟไนต์อิลิเมนต์ (Finite element analysis, FEA) ด้วยโปรแกรมแพลกซิสสามมิติ (PLAXIS 3D) ใช้แบบจำลองฮาร์เดนนิ่งซอย (Hardening Soil Model) ได้ โดยในงานวิจัยนี้ ตัวแปรที่ทำการศึกษาได้แก่ ค่าความแข็งหรือค่าโมดูลัสของยัง (E) โดยศึกษาในรูปแบบของอัตราส่วนระหว่างค่าความแข็งต่อค่ากำลังรับแรงเฉือนแบบไม่ระบายน้ำ (Eu/Su) สำหรับพารามิเตอร์อื่นกำหนดให้มีค่าเท่ากันในทุกชั้นดินของโครงการที่ใช้ในการศึกษา คือ โครงการอาคารสำนักงาน Bitec Phase 2 จากผลการศึกษาพบว่า เมื่อใช้อัตราส่วน Eu/Su เท่ากับ 500 และ 1000 สำหรับชั้นดินเหนียวอ่อน ถึง ชั้นดินเหนียวแข็ง (Su = 1 - 200 kN/m2) และชั้นดินเหนียวแข็งที่สุด (Su &gt; 200 kN/m2) ทำให้การเคลื่อนตัวของกำแพงกันดินใกล้เคียงกับค่าการเคลื่อนตัวที่ได้จากการตรวจวัดจริงในสนาม นอกจากนี้งานวิจัยยังศึกษาอิทธิพลของค่าอัตราส่วนระหว่าง Eu/Su ที่ส่งผลต่อค่าการเคลื่อนตัวของกำแพงกันดิน โดยการเปลี่ยนแปลงค่าอัตราส่วนระหว่าง Eu/Su ในชั้นดินเหนียวอ่อนจนถึงชั้นดินแข็ง ความลึกตั้งแต่ 0 – 22.5 เมตร เท่ากับ 250, 500 และ 1,000 พบว่า เมื่ออัตราส่วน Eu/Su เพิ่มขึ้นส่งผลให้การเคลื่อนตัวลดลง เนื่องจากค่า E เป็นค่าที่บ่งบอกถึงความแข็งของดินเมื่อดินมีความแข็งมากขึ้นทำให้การเคลื่อนตัวลดลง สำหรับอิทธิพลของค่าอัตราส่วนระหว่างระยะห่างของกำแพงเสาเข็มและเส้นผ่าศูนย์กลาง (S/D) โดยกำหนดให้อัตราส่วน 0, 0.1, 0.2, 0.4 และ 1.0 เมตร พบว่าอัตราส่วนระหว่าง S/D เท่ากับ 0.1 และ 0.2 การเคลื่อนตัวทางด้านข้างใกล้เคียงกัน แต่เมื่ออัตราส่วนระหว่าง S/D มากกว่า 0.4 ค่าการเคลื่อนตัวทางด้านข้างของกำแพงเสาเข็มเริ่มเพิ่มขึ้นอย่างชัดเจน อาจเนื่องจากระยะห่างของกำแพงมีค่าเพิ่มขึ้นทำให้พฤติกรรมของกำแพงเสาเข็มเปลี่ยนแปลงพฤติกรรมเป็นเสาเข็ม
DOI: 10.14457/tu.the.2022.1433
title: การวิเคราะห์เสถียรภาพไม่ระบายน้ำของงานขุดที่มีค้ำยันในดินเหนียวสองชั้น

description: งานวิจัยนี้เป็นการนำเสนอผลการศึกษาวิเคราะห์เสถียรภาพแบบไม่ระบายน้ำของงานขุดในแนวดิ่งในดินเหนียวสองชั้นที่ใช้กำแพงกันดินคอนกรีตเสริมเหล็กหล่อในที่ เป็นโครงสร้างค้ำยันป้องกันการเคลื่อนที่ของมวลดินเข้ามาในงานขุดในลักษณะของการอูด เนื่องจากความสามารถในการรับกำลังแบกทานที่เกิดจากดินด้านหลังกำแพงไม่เพียงพอ ด้วยระเบียบวิธีไฟไนต์อิลิเมนต์แบบการวิเคราะห์ลิมิตในระบบสามมิติจากโปรแกรม Optum G3 กำแพงกันดินและดินเหนียวถูกจำลองเป็นชิ้นส่วนแบบปริมาตร ดินเหนียวถูกแบ่งเป็นสองชั้น ดินเหนียวชั้นบนมีความลึกจากผิวดินจนถึงงานขุด ดินเหนียวชั้นล่างอยู่ตั้งแต่ความลึกงานขุดลงไป กำแพงกันดินถูกจำลองเป็นวัสดุแบบแข็งเกร็ง ดินเหนียวถูกจำลองด้วยวัสดุแบบเทรสกาในสภาพไม่ระบายน้ำ ผิวสัมผัสระหว่างดินเหนียวและกำแพงกันดินถูกจำลองให้เป็นการเชื่อมต่อแบบไม่มีแรงดึง การจำลองสภาพการวิบัติด้วยวิธีไฟไนต์อิลิเมนต์ใช้หลักการลดทอนกำลัง ผลการวิเคราะห์ถูกนำเสนอในรูปแผนภูมิแสดงความสัมพันธ์ระหว่างตัวเลขเสถียรภาพ (Nc) กับพารามิเตอร์ไร้มิติที่เป็นอัตราส่วนของ ระยะฝังของกำแพง (D) ความกว้าง (B) ความยาว (L) และความลึกงานขุด (H) รวมถึงกำลังรับแรงเฉือนแบบไม่ระบายน้ำของดินเหนียว (Su) ผลการวิเคราะห์แสดงให้เห็นว่า (1) ค่าตัวเลขเสถียรภาพสูงขึ้นเมื่ออัตราส่วนระหว่างระยะฝังของกำแพงและความลึกงานขุด (D/H) และอัตราส่วนระหว่างกำลังรับแรงเฉือนแบบไม่ระบายน้ำของดินชั้นที่สองและดินชั้นที่หนึ่ง (Su2/Su1) มากขึ้น (2) ค่าตัวเลขเสถียรภาพลดลงเมื่ออัตราส่วนระหว่างความกว้างงานขุดและความลึกงานขุด (B/H) และอัตราส่วนระหว่างความยาวงานขุดและความกว้างงานขุด (L/B) มากขึ้น
DOI: 10.14457/tu.the.2022.1434
title: ผลเฉลยใหม่สำหรับปัญหาฐานรากในดินเหนียวแบบไม่สมนัย

description: งานวิจัยนี้นำเสนอการศึกษาตัวประกอบกำลังรับแรงแบกทาน (Nc) และตัวประกอบกำลังรับแรงถอน (Fc) ของฐานรากแถบ ฐานรากวงกลม และฐานรากสี่เหลี่ยม ในดินเหนียวแบบไม่สมนัย โดยใช้วิธีไฟไนต์อิลิเมนต์แบบลิมิตในระนาบความเครียด 2 และ 3 มิติ ในการวิเคราะห์หาผลเฉลยของปัญหา ซึ่งดินเหนียวถูกจำลองเป็นอิลิเมนต์ของวัสดุที่มีคุณสมบัติวัสดุแบบ Anisotropic Undrained Shear Model (AUS) ในสภาวะไม่ระบายน้ำ ส่วนฐานรากแถบ ฐานรากวงกลม และฐานรากสี่เหลี่ยม ถูกจำลองให้มีคุณสมบัติวัสดุแบบแข็งเกร็ง ผลเฉลยของปัญหาแบบแบกทานเสนอในรูปแบบตัวแปรไร้มิติระหว่างกำลังรับแรงแบกทานต่อกำลังรับแรงเฉือนแบบไม่ระบายน้ำ (qu/Suc) หรือตัวประกอบกำลังรับแรงแบกทาน (Nc) ส่วนผลเฉลยของปัญหาแบบรับแรงถอน อยู่ในรูปตัวแปรไร้มิติระหว่างกำลังรับแรงถอนต่อกำลังรับแรงเฉือนแบบไม่ระบายน้ำ หรือตัวประกอบกำลังรับแรงถอน (Fc) ซึ่งจะขึ้นอยู่กับตัวแปรดังนี้คือ อัตราส่วนความลึกต่อความกว้างฐานราก (H/B) อัตราส่วนความลึกต่อเส้นผ่านศูนย์กลางฐานราก (H/D) คุณสมบัติกำลังเพิ่มตามความลึก (ρ) ในรูปตัวแปรไร้มิติ ρB/Suc ส่วนคุณสมบัติความไม่สมนัยของดินเหนียวถูกกำหนดผ่านตัวแปรอัตราส่วนกำลังรับแรงเฉือนแบบไม่ระบายน้ำในการทดสอบแรงดึงต่อแรงอัด (Sue/Suc หรือ re) จากการศึกษาพบว่าทั้ง Nc และ Fc มีค่าสูงขึ้นเมื่อ re มีค่าเพิ่มขึ้น และสูงสุดเมื่อ re มีค่าเท่ากับ 1 (สมนัย) อีกทั้ง Nc และ Fc มีค่าสูงขึ้นเมื่อ H/B หรือ H/D เพิ่มขึ้นจนกระทั่งดินเหนียวเปลี่ยนจากการวิบัติแบบตื้นเป็นการวิบัติแบบลึกส่งผลให้ Nc และ Fc มีค่าคงที่แม้ H/B หรือ H/D เพิ่มขึ้น
DOI: 10.14457/tu.the.2022.1435
title: ผลกระทบของอุปกรณ์นับเวลาถอยหลังต่อพฤติกรรมของคนขับยานพาหนะบนทางแยก

description: การศึกษานี้เป็นการศึกษาถึงผลกระทบของอุปกรณ์นับเวลาถอยหลังต่อพฤติกรรมของคนขับยานพาหนะรถบนทางแยกบนทางแยกที่อยู่ในทางหลวงแผ่นดินจำนวน 5 ทางแยก จากสถิติการใช้ความเร็วของยานพาหนะพบว่า เมื่อมีการเปิดใช้อุปกรณ์นับเวลาถอยหลังคนขับยานพาหนะมีแนวโน้มที่จะเพิ่มความเร็วเพื่อให้ผ่านทางแยกเมื่อเวลาบนเครื่องนับเวลาถอยหลังใกล้หมดลง ซึ่งการขับขี่ในลักษณะจะไม่ค่อยเกิดขึ้นในกรณีที่ไม่มีการเปิดใช้เครื่องนับเวลาถอยหลัง จึงเป็นสาเหตุให้อัตราการฝ่าฝืนไฟสัญญาณจราจรทั้งในกรณีที่มีและไม่มีการเปิดใช้อุปกรณ์นับเวลาถอยหลังแตกต่างกัน
DOI: 10.6084/m9.figshare.22468891
title: Data supporting the manuscript "Uterine scars after cesarean delivery: from histology to the molecular and ultrastructural level"

description: Raw data supporting the published analyzes can be found in the file "Raw data_QUWACS study_15.05.2023.xlsx".
DOI: 10.6084/m9.figshare.22468891.v1
title: Data supporting the manuscript "Uterine scars after cesarean delivery: from histology to the molecular and ultrastructural level"

description: Raw data supporting the published analyzes can be found in the file "Raw data_QUWACS study_15.05.2023.xlsx".
DOI: 10.14457/tu.the.2022.1436
title: การประเมินประสิทธิภาพการควบคุมสัญญาณไฟจราจรอัตโนมัติ: กรณีศึกษาบนทางหลวงหมายเลข 351

description: การศึกษานี้ เป็นการศึกษาเพื่อประเมินเปรียบเทียบประสิทธิภาพระหว่างระบบสัญญาณไฟจราจรแบบปรับเปลี่ยนอัตโนมัติและระบบควบคุมสัญญาณไฟจราจรแบบตั้งเวลาคงที่ จำนวน 5 ทางแยกบนทางหลวงหมายเลข 351 (เกษตร-นวมินทร์) ประกอบไปด้วย ทางแยกลาดปลาเค้า ทางแยกเสนา ทางแยกสุคนธสวัสดิ์ ทางแยกใต้ทางด่วน ทางแยกสวนน้ำ จากการศึกษา พบว่าในปริมาณจราจรเฉลี่ยต่อวันที่ใกล้เคียงกัน ระบบสัญญาณไฟจราจรแบบปรับเปลี่ยนอัตโนมัติ สามารถช่วยให้การจราจรมีความคล่องตัวดีขึ้น ลดระยะเวลาปฏิบัติงานของเจ้าหน้าที่ตำรวจ อีกทั้งยังสามารถลดระยะเวลาเดินทางของยานพาหนะ ทั้งในวันทำงานและวันหยุดเสาร์ วันอาทิตย์
DOI: 10.5281/zenodo.7603771
title: Cardiac Patient Bed Head Ticket Dataset

description: This data set comprises the data which are manually extracted from the Bed Head Tickets(BHT) of patients who transferred from the Emergency Treatment Unit (ETU) to the cardiac ward in Teaching Hospital Karapitiya Galle. The data set contains 19 features as follows



	
Systolic Blood Pressure (SBP)    
	
Diastolic Blood Pressure (DBP)    
	
Heart Rate (HR)    
	
Respiratory Rate (RR)    
	
Body temperature (BT)    
	
SpO2    
	
Age    
	
Gender    
	
Glasgow Coma Scale (GCS)    
	
Sodium Level (Na)    
	
Potassium Level (K)    
	
Chloride Level (Cl)    
	
Urea    
	
Creatinine    
	
Consumption of alcohol    
	
Smoking status
	
Family History of Ischemic Hear Diseases (FHIHD)    
	
Triage Score    
	
Outcome
DOI: 10.5281/zenodo.7603772
title: Cardiac Patient Bed Head Ticket Dataset

description: This data set comprises the data which are manually extracted from the Bed Head Tickets(BHT) of patients who transferred from the Emergency Treatment Unit (ETU) to the cardiac ward in Teaching Hospital Karapitiya Galle. The data set contains 19 features as follows



	
Systolic Blood Pressure (SBP)    
	
Diastolic Blood Pressure (DBP)    
	
Heart Rate (HR)    
	
Respiratory Rate (RR)    
	
Body temperature (BT)    
	
SpO2    
	
Age    
	
Gender    
	
Glasgow Coma Scale (GCS)    
	
Sodium Level (Na)    
	
Potassium Level (K)    
	
Chloride Level (Cl)    
	
Urea    
	
Creatinine    
	
Consumption of alcohol    
	
Smoking status
	
Family History of Ischemic Hear Diseases (FHIHD)    
	
Triage Score    
	
Outcome
DOI: 10.14457/tu.the.2022.1437
title: การประเมินประสิทธิภาพของจุดกลับรถบริเวณเกาะกลาง: กรณีศึกษาจุดกลับรถรูปแบบเพิ่มพื้นที่กลับรถบรรทุกและรูปแบบไม่เพิ่มพื้นที่กลับรถบรรทุกบนถนน 4 ช่องจราจร

description: จุดกลับรถบริเวณเกาะกลางนั้นเมื่อพิจารณาถึงปัญหาเพื่อปรับปรุงให้จุดกลับรถมีประสิทธิภาพและความปลอดภัย พบว่าสาเหตุหลัก 3 ประการ ประกอบไปด้วย (1) ปริมาณรถที่สามารถกลับรถได้, (2) ความยาวของช่องรอเลี้ยว, และ (3) การบดบังระยะมองเห็น โดยจากปัญหาดังกล่าวมักพบกับจุดกลับรถรูปแบบไม่มีพื้นที่สำหรับรถบรรทุก และรูปแบบมีพื้นที่สำหรับรถบรรทุก บนถนน 4 ช่องจราจร สำหรับการวิจัยนี้มีวัตถุประสงค์เพื่อวิเคราะห์ประสิทธิภาพจุดกลับรถ พร้อมทั้งนำเสนอแนวทางแนวทางในการบริหารจัดการด้วยแบบจำลองการจราจร จากผลการวิจัยพบว่า ปัจจัยในการเปิดจุดกลับรถขึ้นอยู่ 2 ส่วนได้แก่ (1) ลักษณะกายภาพของจุดกลับรถ จำพวก ความยาวของช่องรอเลี้ยว, ขนาดของเกาะกลาง และความกว้างของเขตทาง และ (2) ความสัมพันธ์ระหว่างปริมาณจราจรรถทางตรงฝั่งตรงกันข้ามและปริมาณรถกลับรถ โดยที่ความจุของการกลับรถสูงสุดอยู่ในช่วง 1,100-1,200 คันต่อชั่วโมง และจะมีแนวโน้มลดลงเมื่อปริมาณจราจรของรถทางหลักฝั่งตรงข้ามสูงขึ้น ในส่วนของผลของความยาวแถวคอยจะแปรผันตรงกับความจุของจุดกลับรถด้วย
DOI: 10.14457/tu.the.2021.1259
title: The stability analysis of trapdoor and underground opening

description: The objective of this thesis is to investigate the stability problem of two-dimensional planar and circular trapdoor opening under both drained and undrained conditions. For the drained conditions, the analyzes were carried out, separating in two cases including active and passive failure which the soil media are cohesive-frictional soil. The internal trapdoor pressure (t) is obtained utilizing the three stability factors (Fc, Fs and F) approaches. On the other hand, the undrained stability analysis was performed solely in active conditions with the assumption of heterogeneity and anisotropic clay media. As a result, the new stability number is derived as well as the failure mechanism. However, for a variety of geometrical and physical situations, finite element limit analysis (FELA) is employed to compute the stability solutions to these problems with the rigorous upper and lower bound solutions. The numerical models and the parametric analysis were performed in the finite element software OptumG2 with a practical range of parameter as follows: (1) For cohesive-frictional soil, the considered parameters including soil friction angle (= 0 – 40) and cover-depth ratio (H/D = 0.5 – 10); (2) For undrained clay, the considered parameters including depth ratios (H/D = 0.5 – 10), strength gradients (m = 0 – 4) and anisotropic strength ratios (re = 0.5 – 1.0). Furthermore, the influence between those considered parameters to the three stability factors and the new stability number are provided and described respectively. Therefore, a comprehensive set of design charts, tables, and equations has been presented, along with some practical examples to clarify and implement these concepts in practice.
DOI: 10.14457/tu.the.2021.1260
title: ปัญหาและความต้องการของผู้สูงอายุในภาวะพึ่งพิงในเขตเทศบาลนครพิษณุโลก

description: การปฏิบัติงานกับกลุ่มผู้สูงอายุในภาวะพึ่งพิงระดับพื้นที่ เพื่อให้เข้าถึงสวัสดิการขั้นพื้นฐานที่พึงจะได้รับ ต้องครอบคลุมกับสภาพปัญหาและความต้องการ ดังนั้น การศึกษาครั้งนี้จึงมีวัตถุประสงค์เพื่อศึกษาสภาพปัญหาและความต้องการของผู้สูงอายุในภาวะพึ่งพิงหรือผู้ดูแล รวมทั้งศึกษาความสัมพันธ์ระหว่างข้อมูลทั่วไป สภาพปัญหาและความต้องการของผู้สูงอายุในภาวะพึ่งพิงในเขตเทศบาลนครพิษณุโลก โดยเป็นการศึกษาวิจัยเชิงปริมาณ ใช้แบบสอบถามเป็นเครื่องมือในการศึกษา ซึ่งมีกลุ่มเป้าหมายเป็นกลุ่มผู้สูงอายุที่อยู่ในภาวะพึ่งพิงหรือผู้ดูแลในพื้นที่เทศบาลนครพิษณุโลก ทั้งหมด 4 โซน จำนวน 177 ราย ใช้วิธีการสุ่มตัวอย่างแบบหลายขั้นตอน ผลการศึกษา พบว่า สภาพปัญหาของผู้สูงอายุในภาวะพึ่งพิงในเขตเทศบาลนครพิษณุโลก มากที่สุด คือ ด้านสภาพแวดล้อม รองลงมาคือ สภาพปัญหาด้านร่างกาย ด้านเศรษฐกิจ ด้านสังคม และน้อยที่สุด คือ ด้านจิตใจ ตามลำดับ ด้านความต้องการของผู้สูงอายุในภาวะพึ่งพิงหรือผู้ดูแลต่อการรับบริการจากศูนย์สุขภาพผู้สูงอายุสังกัดเทศบาลนครพิษณุโลก พบว่า มีความต้องการด้านการดูแลสุขภาพในการดูแลร่างกาย มากที่สุด ค่าเฉลี่ยรวม 4.21 และรองลงมา คือ มีความต้องการด้านการจัดบริการทางสังคม ในการสนับสนุนทางสังคมและเครือข่ายความร่วมมือ ค่าเฉลี่ยรวม 4.00 และจากการแสดงความคิดเห็นเพิ่มเติม พบว่า มีการเสนอให้จัดบริการในรูปแบบการช่วยเหลือ จัดหา หรือจัดตั้งกองทุนสำหรับจัดซื้อสิ่งของเครื่องใช้ที่จำเป็นสำหรับผู้สูงอายุในภาวะพึ่งพิงมากที่สุดความสัมพันธ์ระหว่างตัวแปร พบว่า ประเภทของกลุ่มตัวอย่างที่แตกต่างกันมีความต้องการด้านการจัดบริการทางสังคมในมิติของการคุ้มครองทางเศรษฐกิจและการประกันรายได้แตกต่างกัน และโซนความรับผิดชอบของศูนย์สุขภาพผู้สูงอายุที่แตกต่างกันมีความต้องการด้านการจัดบริการทางสังคม ในมิติการสนับสนุนทางสังคมและเครือข่ายความร่วมมือ และมิติของสภาพแวดล้อมและอุปกรณ์เครื่องใช้ที่จำเป็นแตกต่างกัน ที่นัยสำคัญทางสถิติที่ระดับ 0.05 และสภาพปัญหาของผู้สูงอายุในภาวะพึ่งพิงด้านเศรษฐกิจ มีความสัมพันธ์ทางบวกกับความต้องการด้านการจัดบริการทางสังคมในมิติของการคุ้มครองทางเศรษฐกิจและการประกันรายได้โดยมีความสัมพันธ์อยู่ในระดับค่อนข้างสูง (r=.664**) โดยข้อเสนอแนะจากผลการศึกษา พบว่า การกำหนดนโยบายเพื่อการดูแลระยะยาวสำหรับผู้สูงอายุในภาวะพึ่งพิงระดับพื้นที่ ต้องคำนึงถึงสภาพปัญหาและความต้องการรายบุคคล รวมถึงบริบทของพื้นที่ ซึ่งการกำหนดนโยบายต้องมีการกำหนดแผนการดำเนินงานที่มีความชัดเจนและเหมาะสมกับพื้นที่และกลุ่มเป้าหมายที่ปฏิบัติงานด้วย
DOI: 10.14457/tu.the.2022.1438
title: การวิจัยเชิงสำรวจเกี่ยวกับการเลือกแสดงอสังหาริมทรัพย์เพื่อการลงทุนระหว่างวิธีราคาทุนหรือวิธีมูลค่ายุติธรรมของบริษัทในกลุ่มธุรกิจอสังหาริมทรัพย์

description: การศึกษาค้นคว้าอิสระเรื่องการวิจัยเชิงสำรวจเกี่ยวกับการเลือกวิธีการวัดมูลค่าของอสังหาริมทรัพย์เพื่อการลงทุนระหว่างวิธีราคาทุนหรือวิธีมูลค่ายุติธรรมของบริษัทในกลุ่มธุรกิจอสังหาริมทรัพย์ มีวัตถุประสงค์เพื่อศึกษาถึงแนวปฏิบัติทางบัญชีเกี่ยวกับการวัดมูลค่าอสังหาริมทรัพย์เพื่อการลงทุน ของกลุ่มธุรกิจอสังหาริมทรัพย์ และความคิดเห็นของผู้จัดทำบัญชีของกิจการที่ดำเนินธุรกิจเกี่ยวกับอสังหาริมทรัพย์เพื่อการลงทุนเกี่ยวกับเหตุผลในการเลือกใช้วิธีวัดมูลค่าอสังหาริมทรัพย์เพื่อการลงทุน ปัญหาที่เกิดขึ้น และข้อเสนอแนะ ด้วยการวิจัยแบบผสม (Mixed Method Research) โดยใช้ระเบียบวิจัยเชิงปริมาณ (Quantitative Research) ในการเก็บรวบรวมข้อมูลที่เปิดเผยในงบการเงินของบริษัทที่จดทะเบียนในตลาดหลักทรัพย์แห่งประเทศไทย กลุ่มอสังหาริมทรัพย์เพื่อการก่อสร้าง หมวดพัฒนาอสังหาริมทรัพย์ ปี 2561 – 2565 เฉพาะบริษัทที่มีข้อมูลอสังหาริมทรัพย์เพื่อการลงทุนในงบการเงิน จำนวน 52 บริษัท และโดยใช้ระเบียบวิจัยเชิงคุณภาพ (Qualitative Research) ในเก็บรวบรวมข้อมูลผ่านการสัมภาษณ์เชิงลึกกับผู้มีส่วนเกี่ยวข้องในการเลือกใช้วิธีการวัดมูลค่าอสังหาริมทรัพย์เพื่อการลงทุน จำนวน 2 ราย ผลการศึกษาพบว่า บริษัทในกลุ่มพัฒนาอสังหาริมทรัพย์ส่วนใหญ่เลือกใช้วิธีราคาทุนในการวัดมูลค่าอสังหาริมทรัพย์เพื่อการลงทุน ข้อมูลมูลค่ายุติธรรมที่นำเสนอในงบการเงิน เป็นข้อมูลมูลค่ายุติธรรมในระดับที่ 3 และใช้เทคนิคการประเมินมูลค่ายุติธรรมด้วยวิธีรายได้ (Income Approach) และไม่พบว่ากิจการใดใช้ข้อมูลมูลค่ายุติธรรมในระดับที่ 1 เหตุผลที่ กิจการเลือกใช้วิธีราคาทุน เนื่องจากวิธีราคาทุนทำให้งบการเงินสะท้อนผลประกอบการที่แท้จริง สามารถนำข้อมูลกำไรในงบกำไรขาดทุนไปใช้ในการคำนวณค่าใช้จ่ายทางภาษี และเงินปันผลที่ต้องจ่ายให้ผู้ถือหุ้นได้ทันที โดยไม่ต้องทำการปรับปรุงข้อมูลจากกำไรจากการปรับมูลค่ายุติธรรม อย่างไรก็ดีการเปิดเผยข้อมูลมูลค่ายุติธรรมในงบการเงินมีความคุ้มค่าเมื่อเทียบกับต้นทุนในการจัดทำมูลค่ายุติธรรม เป็นข้อมูลในการยืนยันว่ามูลค่าตามบัญชีของกิจการที่เลือกใช้วิธีการวัดมูลค่าด้วยอสังหาริมทรัพย์เพื่อการลงทุนไม่เกิดการด้อยค่า และผู้ใช้งบการเงินสามารถนำข้อมูลไปใช้ในการพยากรณ์กระแสเงินสุทธิที่กิจการจะได้รับในอนาคต รวมถึงความยากง่ายในการหาข้อมูลมูลค่ายุติธรรมตลอด 5 ปีที่ผ่านมาไม่มีการเปลี่ยนแปลง
DOI: 10.14457/tu.the.2022.1439
title: การวิเคราะห์ไฟไนต์เอลิเมนต์แบบลิมิตสำหรับเสถียรภาพอุโมงค์โดยพิจารณาผลของแผ่นดินไหว

description: วิทยานิพนธ์ฉบับนี้ศึกษาเสถียรภาพของอุโมงค์หน้าตัดกลมและหน้าตัดสี่เหลี่ยมในดินทรายที่ได้รับผลกระทบจากแรงแผ่นดินไหว เพื่อตรวจสอบความเสถียรภาพของอุโมงค์ในระบบสองมิติด้วยซอฟต์แวร์ OptumG2 ซึ่งใช้วิธีการวิเคราะห์ไฟไนต์เอลิเมนต์แบบลิมิต ในการหาผลเฉลยค่าขอบเขตบนของอุโมงค์หน้าตัดกลมและหน้าตัดสี่เหลี่ยม เนื่องจากวิธีการวิเคราะห์ไฟไนต์เอลิเมนต์ ให้ความแม่นยำสูงและสามารถวิเคราะห์ปัญหาที่มีความซับซ้อนได้ สำหรับปัญหาที่จะศึกษาเป็นปัญหาของดินที่มีกำลังรับแรงเฉือนที่ประกอบด้วย C และ Ø โดยใช้แบบจำลอง Mohr-coulomb โดยแต่ละการทดสอบจะเปลี่ยนแปลงค่าอัตราส่วนความลึกจากผิวดินถึงดาดอุโมงค์ต่อเส้นผ่านศูนย์กลางของอุโมงค์ และค่าสัมประสิทธิ์แผ่นดินไหวในแนวราบ ผลเฉลยที่ได้จากการวิจัยนี้ แสดงให้เห็นว่าค่าสัมประสิทธิ์แผ่นดินไหวในแนวราบมากขึ้น จะส่งผลให้แรงดันภายในอุโมงค์หน้าตัดกลมเพิ่มขึ้น เพื่อรักษาเสถียรภาพของอุโมงค์ในขณะที่เกิดแผ่นดินไหว
DOI: 10.14457/tu.the.2022.1440
title: ผลกระทบของตัวเลขนับเวลาถอยหลังต่อพฤติกรรมการเดินข้ามทางแยกของคนเดินข้าม

description: กรุงเทพมหานครได้นำตัวเลขนับถอยหลังมาใช้ร่วมกับสัญญาณคนเดินข้ามมาเป็นระยะเวลากว่าทศวรรษ โดยการนับเวลานับถอยหลังถูกกำหนดให้นับตั้งแต่การเริ่มให้สัญญาณไฟคนเดินข้ามและมีค่าเป็นศูนย์เมื่อสัญญาณไฟคนเดินข้ามสิ้นสุดลง ซึ่งการนับถอยหลังดังกล่าวจะเป็นเพียงการบอกให้คนเดินข้ามรับรู้ว่า เฟสสัญญาณไฟคนเดินข้ามจะสิ้นสุดลงเมื่อใด ดังนั้น เมื่อคนเดินเท้ามาถึงทางแยกหลังจากมีการให้สัญญาณไฟคนเดินข้ามไปแล้ว คนเดินข้ามต้องตัดพิจารณาเองว่าจะสามารถข้ามทางแยกได้ทันตามเวลาที่เหลืออยู่หรือไม่ จึงเป็นสาเหตุให้พบคนเดินข้ามยังคงอยู่บนทางแยกหลังจากสัญญาณไฟคนเดินข้ามสิ้นสุดลง ซึ่งอาจทำให้เกิดอุบัติเหตุที่รุนแรงตามมากรมทางหลวง ตระหนักถึงปัญหาการใช้ตัวเลขนับถอยหลังร่วมกับสัญญาณไฟคนเดินข้ามในลักษณะดังกล่าว จึงได้เริ่มปรับเปลี่ยนรูปแบบการให้เวลานับถอยหลังในจังหวะเตือนไม่ให้ข้าม แล้วนำมาติดตั้งที่แยกรินคำและแยกเทศบาลหัวหิน หลังจากมีการให้ไฟเขียวสำหรับการเดินข้ามไประยะหนึ่งแล้ว ซึ่งในการศึกษานี้ จะเป็นการศึกษาถึงพฤติกรรมการเดินข้ามทางแยกของคนเดินข้ามบนทางแยกที่มีการนำตัวเลขนับเวลาถอยหลังรูปแบบใหม่นี้มาใช้งาน ได้แก่ ความสำเร็จของการเดินข้ามทางแยก การยอมรับของคนเดินข้าม ความเร็วในการเดินข้าม เป็นต้น
DOI: 10.14457/tu.the.2022.1441
title: แบบจำลองไฟไนต์เอลิเมนต์เพื่อประเมินผลเชิงสมรรถนะของสะพานข้ามแยกหลักสี่ ถนนแจ้งวัฒนะ

description: สะพานในประเทศไทยส่วนใหญ่ที่ถูกสร้างและใช้งานมามากกว่า 25 ปี ควรต้องได้รับการตรวจสอบและประเมินพฤติกรรมด้านโครงสร้าง โดยเฉพาะในกรณีที่จะมีเหตุให้เกิดการขนส่งน้ำหนักบรรทุกซึ่งมีค่ามากกว่าที่กฎหมายกำหนดไว้ เช่นเดียวกันกับกรณีศึกษาคือ สะพานข้ามแยกหลักสี่ ถนนแจ้งวัฒนะที่รถซึ่งจะดำเนินการขนส่งคานทางวิ่งของงานก่อสร้างในโครงการรถไฟฟ้าสายสีชมพูนั้น จะมีจำนวนเพลามากกว่าที่กฎหมายปัจจุบันกำหนดไว้ จึงทำให้ต้องมีการตรวจสอบและประเมินก่อนการใช้งาน วิทยานิพนธ์นี้มีวัตถุประสงค์เพื่อสร้างแบบจำลองไฟไนต์เอลิเมนต์อย่างง่ายที่ใช้ในการประเมินผลเชิงสมรรถนะของสะพาน ซึ่งต้องให้ผลทางวิศวกรรมที่แม่นยำเพียงพอและใช้เวลาดำเนินการที่รวดเร็ว เพื่อความเหมาะสมต่อการใช้งานในทางปฏิบัติ สำหรับการศึกษาครั้งนี้ เริ่มต้นจากการรวบรวมและนำเสนอขบวนการรวมถึงผลการทดสอบภาคสนามของสะพานต้นแบบภายใต้น้ำหนักบรรทุกสถิต ตามมาตรฐาน AASHTO จากนั้นได้นำข้อมูลเหล่านี้มาสร้างแบบจำลองไฟไนต์เอลิเมนต์ โดยกำหนดให้มี จุดรองรับ 2 รูปแบบ คือ จุดรองรับแบบ Pinned และจุดรองรับแบบ Spring โดยกำหนดเป้าหมายให้ได้แบบจำลองไฟไนต์เอลิเมนต์อย่างง่าย ภายใต้เกณฑ์การพิจารณา 2 เงื่อนไขคือ 1) ความคลาดเคลื่อนของผลการโก่งตัวภายใต้น้ำหนักบรรทุกสถิต เมื่อเปรียบเทียบระหว่างแบบจำลองไฟไนต์เอลิเมนต์ กับผลการทดสอบภาคสนาม จะต้องได้ไม่เกินร้อยละ 20 และ 2) ระยะเวลาที่ใช้ทั้งหมด ตั้งแต่เริ่มต้นสร้างแบบจำลอง จนถึงการวิเคราะห์โครงสร้าง ต้องเสร็จสิ้นไม่เกิน 1 ชั่วโมงผลการศึกษาพบว่า แบบจำลองไฟไนต์เอลิเมนต์ทั้ง 2 รูปแบบจุดรองรับ มีผลความคลาดเคลื่อนของการโก่งตัวไม่เกินเกณฑ์ที่กำหนด รวมทั้งยังใช้ระยะเวลาในการดำเนินการที่รวดเร็ว ด้วยเหตุนี้ แบบจำลองไฟไนต์เอลิเมนต์อย่างง่ายที่ได้จะถูกนำไปใช้ในการประเมินเชิงสมรรถนะของสะพานในทางปฏิบัติต่อไป
DOI: 10.14457/tu.the.2022.1442
title: การประเมินบรรยากาศความปลอดภัยของโครงการก่อสร้างอาคารสูงในเขตกรุงเทพฯ และปริมณฑลจากมุมมองของบุคลากรภาคสนาม

description: งานก่อสร้างจัดเป็นอุตสาหกรรมที่มีอันตรายสูงในอันดับต้นๆของโลก ซึ่งมีการเกิดอุบัติเหตุเป็นจำนวนมาก งานวิจัยนี้มีวัตถุประสงค์เพื่อประเมินบรรยากาศความปลอดภัยของโครงการก่อสร้างอาคารสูงจากมุมมองของบุคลากรภาคสนาม และเพื่อสร้างแบบจำลองสมการโครงสร้าง สำหรับศึกษาความสัมพันธ์ของปัจจัยหลักที่ส่งผลต่อบรรยากาศความปลอดภัยของโครงการ ผู้วิจัยได้ทำการรวบรวมข้อมูลจากวิศวกรโครงการ วิศวกรสนาม หัวหน้างาน และเจ้าหน้าที่ความปลอดภัยด้วยแบบสอบถามที่มีสเกล Likert แบบ 5 ระดับ โดยใช้วิธีการหาค่าสัมประสิทธิ์สหสัมพันธ์แบบเพียร์สันในโปรแกรมทางสถิติ SPSS เพื่อทดสอบว่า เพศ อายุ ประสบการณ์ในการทำงาน และตำแหน่งงาน มีนัยสำคัญต่อระดับความคิดเห็นของกลุ่มตัวอย่างในด้านมิติหลักบรรยากาศความปลอดภัยหรือไม่ นอกจากนี้แบบจำลองสมการโครงสร้างถูกสร้างขึ้นโดยใช้โปรแกรม AMOS (Analysis of Moment Structure) เพื่อตรวจสอบความสัมพันธ์ระหว่างคู่มิติหลักในแบบจำลองสมการโครงสร้าง ผลการวิจัยพบว่า บรรยากาศความปลอดภัยของโครงการก่อสร้างอาคารสูงในเขตกรุงเทพฯ และปริมณฑลอยู่ในเกณฑ์ที่ดี โดยมีค่า Safety Index (SI) รวมอยู่ที่ 0.77 ทั้งนี้ค่า SI ของมิติหลักที่น้อยที่สุดคือ การมีส่วนร่วมในเรื่องความปลอดภัย ซึ่งมีค่า 0.72 และจากแบบจำลองสมการโครงสร้างสามารถสรุปความสัมพันธ์ระหว่างมิติหลักด้านบรรยากาศความปลอดภัยได้ดังนี้ คือ ปัจจัยทางการให้ความสำคัญด้านความปลอดภัยมีอิทธิพลโดยตรงต่อปัจจัยทางการกำกับดูแล ฝึกอบรม และการสื่อสาร ปัจจัยทางการกำกับดูแล ฝึกอบรม และการสื่อสารมีอิทธิพลโดยตรงกับปัจจัยทางการมีส่วนร่วมในเรื่องความปลอดภัย และปัจจัยทางข้อบังคับและกฎระเบียบด้านความปลอดภัยมีความสัมพันธ์โดยตรงกับปัจจัยทางการมีส่วนร่วมในเรื่องความปลอดภัย
DOI: 10.14457/tu.the.2022.1443
title: การพัฒนามาตรฐานการปฏิบัติงานสังคมสงเคราะห์ทางสาธารณสุข ศูนย์บริการสาธารณสุข สำนักอนามัย กรุงเทพมหานคร

description: การวิจัยเรื่อง การพัฒนามาตรฐานการปฏิบัติงานสังคมสงเคราะห์ทางสาธารณสุข ศูนย์บริการสาธารณสุข สำนักอนามัย กรุงเทพมหานคร ในครั้งนี้ มีวัตถุประสงค์เพื่อ 1) ศึกษาสภาพการปฏิบัติงานสังคมสงเคราะห์ในศูนย์บริการสาธารณสุข สำนักอนามัย กรุงเทพมหานคร 2) จัดทำร่างมาตรฐานการปฏิบัติงานสังคมสงเคราะห์ทางสาธารณสุข และ 3) ตรวจสอบ ประเมิน และปรับปรุงร่างมาตรฐานการปฏิบัติงานสังคมสงเคราะห์ทางสาธารณสุข โดยใช้ระเบียบวิธีวิจัยเชิงปฏิบัติการ (Action Research : AR) มี 4 ขั้นตอน ตามแนวคิดวงจรการพัฒนาคุณภาพ (PDCA) ได้แก่ ขั้นตอนที่ 1 ศึกษาสภาพการปฏิบัติงานสังคมสงเคราะห์ทางสาธารณสุข (Plan) ขั้นตอนที่ 2 การจัดทำร่างมาตรฐานการปฏิบัติงานสังคมสงเคราะห์ทางสาธารณสุข (Do) ขั้นตอนที่ 3 ตรวจสอบและประเมินร่างมาตรฐาน (Check) และขั้นตอนที่ 4 ปรับปรุงร่าง มาตรฐาน (Act) ประชากรในการศึกษาครั้งนี้ ได้แก่ ผู้บริหารหน่วยงานระดับนโยบาย จำนวน 1 คน ผู้บริหารระดับบริหาร 7 คน และผู้ปฏิบัติงานสังคมสงเคราะห์ 61 คน รวม 69 คน สถิติที่ใช้ในการวิเคราะห์ ได้แก่ การทดสอบค่าเฉลี่ย (One Sample t-test) ที่นัยสำคัญทางสถิติระดับ .05 ค่าสัมประสิทธิ์สหสัมพันธ์ (Item-Total Correlation) และค่าความเชื่อมั่นของครอนบาค (Cronbach’s Alpha)ผลการศึกษา ขั้นตอนที่ 1 สภาพการปฏิบัติงานสังคมสงเคราะห์ในศูนย์บริการสาธารณสุข พบว่า มีการเปลี่ยนแปลงไปทั้งรูปแบบสวัสดิการ มิติสุขภาพขยายเป็นองค์รวม บทบาทนักสังคมสงเคราะห์มีความหลากหลาย ปัญหาที่พบคือการไม่มีมาตรฐานการปฏิบัติงานเป็นการเฉพาะ ปัญหาโครงสร้างอัตรากำลัง ความก้าวหน้าทางวิชาชีพ ทรัพยากรที่จำกัด ข้อมูลและสารสนเทศ และควรมีการพัฒนาตามแนวคิดการพัฒนาคุณภาพ ขั้นตอนที่ 2 การจัดทำร่างมาตรฐานมี 3 องค์ประกอบ 12 องค์ประกอบย่อย 101 ตัวชี้วัด ขั้นตอนที่ 3 ตรวจสอบและประเมิน ตัวชี้วัดที่ผ่านการประเมินโดยใช้การทดสอบค่าเฉลี่ย One Sample t-test อย่างมีนัยสำคัญทางสถิติที่ระดับ .05 จำนวน 101 ตัวชี้วัด ผ่านการประเมินค่าสัมประสิทธิสหสัมพันธ์ (Item-Total Correlation) จำนวน 79 ตัวชี้วัด ขั้นตอนที่ 4 ปรับปรุงร่างมาตรฐาน จากการคัดเลือกตัวชี้วัด 101 ตัวชี้วัด มีตัวชี้วัดที่ผ่านเกณฑ์และมีค่าความเชื่อมั่น (Cronbach’s Alpha if item deleted) จำนวน 79 ตัวชี้วัด ผลการพัฒนามาตรฐานฯ พบว่า มี 3 องค์ประกอบ 12 องค์ประกอบย่อย 79 ตัวชี้วัด ได้แก่ องค์ประกอบด้านที่ 1 การบริหารจัดการ มี 4 องค์ประกอบย่อย 16 ตัวชี้วัด องค์ประกอบด้านที่ 2 กระบวนการให้บริการ มี 5 องค์ประกอบย่อย 55 ตัวชี้วัด และองค์ประกอบด้านที่ 3 คุณภาพบริการ มี 3 องค์ประกอบย่อย 7 ตัวชี้วัด ข้อเสนอแนะจากการศึกษาครั้งนี้ ควรนำร่างมาตรฐานการปฏิบัติงานสังคมสงเคราะห์ทางสาธารณสุข ไปใช้ในศูนย์บริการสาธารณสุข และขับเคลื่อนการนำมาตรฐานไปสู่การปฏิบัติ เพื่อให้เกิดวงล้อการพัฒนาตามวงจร PDCA ควรมีการพัฒนากระบวนการประเมินคุณภาพงานสังคมสงเคราะห์ทางสาธารณสุขตามมาตรฐาน โดยความร่วมมือกับองค์กร สถาบัน หรือเครือข่ายที่เกี่ยวข้องทั้งในด้านสังคมสงเคราะห์ ด้านสุขภาพ และการพัฒนาคุณภาพ รวมถึงควรทบทวน ปรับปรุง และพัฒนาเครื่องมือ แนวทาง หรือกลไกในข้อกำหนดของมาตรฐาน เพื่อนำไปสู่การปฏิบัติที่บรรลุผลตามตัวชี้วัด